રાષ્ટ્રપતિનાં અભિભાષણ પૂર્વે સંસદમાં વડા પ્રધાન નરેન્દ્ર મોદીએ જણાવ્યું હતું કે હું આશા રાખું છું કે આ સત્રમાં સાંસદો જનહિતના મુદ્દાઓની ચર્ચા કરશે. તેમણે જણાવ્યું હતું કે તમામ પક્ષો સાથે આ મુદ્દે સતત ચર્ચા થઇ છે કે સંસદ સત્રનો ઉપયોગ જનહિત માટે કરવામાં આવે. આથી હું તમામ રાજકીય પક્ષોને અપીલ કરું છું કે આ સત્રનો ઉપયોગ જનહિતના મુદ્દા માટે કરવામાં આવે. મોદીએ વધુમાં જણાવ્યું હતું કે આ વખતે બે નવી પરંપરાનો પ્રારંભ થઇ રહ્યો છે.